CELEX: 31982R2602
Language: el
Date: 1982-09-28 00:00:00
Title: Κανονισμός (EOK) αριθ. 2602/82 τής Επιτροπής τής 28ης Σεπτεμβρίου 1982 περί αυξήσεως γιά ένα τμήμα τής περιόδου εμπορίας 1982/83 τού ελαχίστου μεγέθους μήλων πού επιτρέπεται νά τεθούν σέ εμπορία

Avis juridique important

|

31982R2602

Κανονισμός (EOK) αριθ. 2602/82 τής Επιτροπής τής 28ης Σεπτεμβρίου 1982 περί αυξήσεως γιά ένα τμήμα τής περιόδου εμπορίας 1982/83 τού ελαχίστου μεγέθους μήλων πού επιτρέπεται νά τεθούν σέ εμπορία  

Επίσημη Εφημερίδα αριθ. L 277 της 29/09/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 2602/82 ΤΗΣ ΕΠΙΤΡΟΠΗΣ  της 28ης Σεπτεμβρίου 1982  περί αυξήσεως για ένα τμήμα της περιόδου εμπορίας 1982/83 του ελαχίστου μεγέθους μήλων που επιτρέπεται να τεθούν σε εμπορία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/82 (2), και ιδίως το άρθρο 2 παράγραφος 3 και το άρθρο 5 παράγραφος 3,  Εκτιμώντας:  ότι σύμφωνα με το άρθρο 2 παράγραφος 3 του κανονισμού (ΕΟΚ) αριθ. 1035/72, τα προϊόντα που απαριθμούνται στο παράρτημα Ι και προορίζονται να παραδοθούν νωπά στην κατανάλωση αποτελούν αντικείμενο των κανόνων ποιότητας· ότι οι κανόνες αυτοί καθορίζονται από τον κανονισμό (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2439/82 (4)·  ότι η παραγωγή μήλων είναι σαφώς πλεονασματική· ότι πρέπει αφενός να περιοριστούν οι ποσότητες του προϊόντος αυτού, που θα τεθούν σε εμπορία τόσο στην κοινοτική αγορά όσο και στις αγορές των τρίτων χωρών, στα προϊόντα που είναι καταλληλότερα για να διατεθούν κανονικά και αφετέρου να αποφευχθεί η αποθεματοποίηση προϊόντων που δεν ανταποκρίνονται πλήρως στις απαιτήσεις των καταναλωτών·  ότι για τον σκοπό αυτό, δεν πρέπει να τεθούν σε εμπορία από την 1η Ιανουαρίου 1983 τα μήλα μικρών μεγεθών· ότι πρέπει κατά συνέπεια να γίνει παρέκκλιση από τους κανόνες ποιότητας·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Κατά παρέκκλιση από τους κοινούς κανόνες ποιότητας που ορίζονται από τον κανονισμό (ΕΟΚ) αριθ. 1641/71, τα μήλα της συγκομιδής 1982 μεγέθους μικροτέρου από 60 mm δεν είναι πια δυνατό να τεθούν σε εμπορία από την 1η Ιανουαρίου 1983, για να παραδοθούν σε νωπή κατάσταση στον καταναλωτή.  2. Η παράγραφος 1 δεν εφαρμόζεται στα μήλα των ποικιλιών Morgenduft και Gravensteiner.  3. Οι παράγραφοι 1 και 2 εφαρμόζονται τόσο στα προϊόντα που τίθενται σε εμπορία στο εσωτερικό της Κοινότητας, όσο και σ' αυτά που εξάγονται προς τρίτες χώρες.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 190 της 1. 7. 1982, σ. 7.  (3) ΕΕ αριθ. L 172 της 31. 7. 1971, σ. 1.  (4) ΕΕ αριθ. L 261 της 9. 9. 1982, σ. 14.